CELEX: 62015TN0305
Language: da
Date: 2015-06-05 00:00:00
Title: Sag T-305/15: Sag anlagt den 5. juni 2015 — Airdata mod Kommissionen

20150731061617122015/C 270/433052015TC27020150817DA01DAINFO_JUDICIAL20150605343522Sag T-305/15: Sag anlagt den 5. juni 2015 — Airdata mod Kommissionen
 ---documentbreak--- C2702015DA3420120150605DA0043342352Sag anlagt den 5. juni 2015 — Airdata mod Kommissionen
   (Sag T-305/15)2015/C 270/43Processprog: engelsk
      Parter
   
   
      Sagsøger: Airdata AG (Leinfelden-Echterdingen, Tyskland) (ved advokaterne E. Niitväli og M. Reysen)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Kommissionens afgørelse C(2014) final 4443 af 2. juli 2014, offentliggjort den 13. marts 2015 og vedtaget i sag M.7018 — TelefónicaDeutschland/E-Plus i henhold til artikel 8, stk. 2, i forordning (EF) nr. 139/2004 (
                  1
               ) annulleres.
         
      
            —
         
         
            Europa-Kommissionen tilpligtes at betale sagens omkostninger.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
            1.
         
         
            Med det første anbringende gøres gældende, at den anfægtede afgørelse er behæftet med en tilsidesættelse af en væsentlig processuel forskrift i henhold til artikel 296, stk. 2, TEUF, eftersom Kommissionen ikke har givet en fyldestgørende begrundelse for den foranstaltning, den har vedtaget.
            
                     —
                  
                  
                     Kommissionen har ikke givet en tilstrækkeligt klar og forståelig begrundelse for dens afgørelse om at acceptere visse tilsagn, der havde til formål at opveje de betydelige konkurrencemæssige betænkeligheder, den havde konstateret under fusionskontrolundersøgelsen. Der blev i afgørelsen navnlig ikke givet en begrundelse for, hvorfor Kommissionen har lagt til grund, at en tredjepart, der drager fordel af tilsagnene, effektivt ville kunne konkurrere med de omhandlede ressourcer.
                  
               
      
            2.
         
         
            Med det andet anbringende gøres gældende, at Kommissionen ikke har opfyldt sin pligt til en korrekt anvendelse af loven, idet der i afgørelsen foretages en materielt forkert anvendelse af EU-bestemmelserne om fusionskontrol.
            
                     —
                  
                  
                     Dele af tilsagnene vil højst sandsynligt aldrig blive implementeret, og dele vil udelukkende opretholde status quo, men de vil ikke bidrage til en øget konkurrenceintensitet. De resterende dele er utilstrækkelige til at opveje den alvorlige skade på konkurrencen, som den omhandlede transaktion forvolder.
                  
               
      (
         1
      ) – Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (EUT L 24, s. 1).